Sykdom

mini|Den siste tiden av Henrik Wergelands korte liv var preget av sykdom.
Sykdom er et felles navn på tilstander kjennetegnet av avvik i kroppens normale organiske eller mentale funksjoner, så de endres på skadelig vis.Roald, Borghild: «sykdom» i Store medisinske leksikon på snl.no. Hentet 17. januar 2023 fra  I medisinsk terminologi er begrepet «sykdom» relatert til diagnoser eller symptomer.

Ordet «sykdom» kommer fra norrønt sjukr («syk»), som betyr «bekymret» eller «sørgende», og dómr, som betyr «vesen» eller «væremåte». Det betyr altså «en bekymret væremåte», et vanlig tegn på sykdom. Et beslektet ord er illr (jfr moderne norsk «ille»), som betyr «vond» (jfr engelsk illness).

I 1976 lanserte Eric CassellEric Cassell: Illness and disease et skille mellom de engelske ordene illness og disease, der disease sitter i organet, mens illness er det pasienten lider av. Disease (betennelse, sår og traumer osv.) gjennomgår kur/behandling, mens illness (smerter, utmattelse) ses som noe separat som må håndteres. Disease vil vanligvis forårsake illness, selv om man kan oppleve å være syk uten å ha ubehag av det.Illness vs. disease 

 Skiftende sykdomsbilde 
Sykdommer har skiftet med tid og sted. I 1830-årene oppstod blant mannlige britiske statsfunksjonærer en epidemi av skrivekrampe som stålpennen fikk skylden for. For de første i det nye yrket lokomotivfører ble motvinden ansett som sykdomsrisiko, selv om togene gikk i 30 km/t. At hysteri en stund var utbredt diagnose, skyldtes Paris-legen Jean-Martin Charcot som inviterte sosieteten til sine ukentlige medisinske forelesninger med demonstrasjon av pasientenes kramper og besvimelser.Finn Skårderud: «Om motelidelser», Dagbladet 19. oktober 1999 Diagnosen nevrasteni (= nervetretthet) høres knapt i dag, men fra den ble introdusert av den amerikanske legen George Miller Beard i 1870, ble den raskt vanlig i perioden 1880-1930. Mens lidelsen i USA rammet middelklassemenn med utdannelse, rammet den i Norge like godt bønder og fiskere, kvinner og mindreårige.Nevrasteni, en historie Stendhalsyndromet sies å være fremkalt av møtet med renessansekunst.Mona Semb: «Stendhalsyndromet» I Sverige er det langt flere amalgamofre enn i Norge; sykehuset i Huddinge opprettet en egen avdeling, «amalgamenheten».Antonis Georgellis: Amalgam och hälsa I Norge stilles derimot diagnosen fibromyalgi 6-10 ganger oftere enn i de andre nordiske landene.Finn Skårderud: «Om motelidelser», Dagbladet 19. oktober 1999 

I mai 1851 lanserte legen Samuel A. Cartwright fra Louisiana sitt arbeid Report On The Diseases and Physical Peculiarities Of The Negro race i det anerkjente tidsskriftet New Orleans Medical and Surgical Journal. Cartwright roste seg av å ha oppdaget to nye sykdommer som var spesielle for afrikanere, og som han mente rettferdiggjorde slaveri som system, siden det angivelig tjente som terapi for deres lidelse som han kalte «drapetomani», et angivelig sykelig behov for å flykte fra slaveriet: «En rømt slave er manisk eller gal. Dette er ukjent for våre medisinske autoriteter, selv om de diagnostiske symptomer er velkjente for plantasjeeiere og forpaktere.» Som profylakse anbefalte han «å banke djevelen ut av dem». Amputasjon av tærne ble også foreslått.«Drapetomania»  Ferris State University

 Se også 
Anamnese
Diagnose
Funksjonshemming
Lidelse
Liste over sykdommer
Medisin
Patologi
Skade
Særfradrag
Utviklingshemming

 Referanser 

 Eksterne lenker 

 Helsebiblioteket
 Helsenorge
 Nasjonalt kunnskapssenter for helsetjenesten 
 Søk på ordet «sykdom» i norske ordbøker: 
 Helsenett.no 
 Folkehelseinstituttet

Kategori:Sykdommer
Kategori:Medisinsk terminologi
Kategori:1000 artikler enhver Wikipedia bør ha